Kis lakások, nagy álmok: okos megoldások fiatalok első otthonához

Az idén januári indulást követően már több banknál is elérhető a megszokott, legalább 20 százalék helyett mindössze 10 százalékos önerővel felvehető, a fiatalok első saját otthonhoz jutását segítő lakáshitel. Mivel első lakásként a legtöbben kisebb alapterületű, egy- vagy másfél szobás ingatlanokat választanak – nyilván nem függetlenül azok jellemzően alacsonyabb vételárától – az LG Magyarország és a Hadnagy Stúdió olyan hasznos tippeket oszt meg, amelyek az ekkora méretkategóriában tipikusnak mondható alaprajzú lakások minél praktikusabb és otthonosabb berendezését segítik.

Gangos galériás otthon 28 négyzetméteren

Hadnagy Stúdió

Képzeljünk el egy fiatal, egyedülálló nőt, aki részben otthonról dolgozik. Az ő 28 négyzetméteres, galériás lakásában a kulcsszó az okos térkihasználás. A lakás szíve egy multifunkciós beépített szekrényrendszer, amely az előszobától a konyháig húzódik. A természetes fény határozza meg a funkciók eloszlását: lent a nappali és az ablakközeli dolgozósarok, fent pedig a hálószoba kapott helyet. Az íróasztalon egy rugalmasan beállítható monitor található, amely televízióként is használható.

Retró báj modern köntösben: 36 négyzetméter az 50-es évekből

Hadnagy Stúdió

Egy harmincas éveiben járó férfi otthona és irodája egyben ez a 36 négyzetméteres, 50-es évekbeli téglalakás. A kihívás: hogyan lehet hatékonyan elválasztani a munka- és pihenőteret? A megoldás egy külön beugrórész a home office munkaállomás számára, valamint egy ötletes drótüveg térelválasztó a hálórész leválasztására. A stílust tekintve izgalmas fúzió jön létre a karakteres századközépi modern bútorok és az indusztriális elemek között.

Panellakás újragondolva: 47 négyzetméter két főre

Hadnagy Stúdió

Ebben a másfél szobás panellakásban egy fiatal pár alakította ki otthonát, ahol az egyik fél kizárólag otthonról dolgozik. A munkaállomás a nappali-étkezővel közös térben kapott helyet, részben szeparálva egy polcos tároló- és térelválasztó elemmel. A multifunkcionális bútorok itt is főszerepet kapnak: az íróasztal és TV-szekrény egy két oldalt nyitott polcban egyesül, amiben egy okosmonitor kettős funkciót lát el. A lakás stílusát kezeletlen, anyagszerű felületek és játékos skandináv bútorok határozzák meg.

Modern stúdiólakás: 36 négyzetméter maximális kihasználtsággal

Hadnagy Stúdió

Ez az újépítésű társasházban lévő téglalakás egy egyedülálló nő otthona, aki ritkán dolgozik otthonról. A home office munkaállomás a nappali szerves részeként, de könnyen átrendezhető módon jelenik meg. A konyha és a nappali közötti átadóablakba fix üvegezés került, ami lehetővé teszi a hálószoba elválasztását. A lakás stílusa kifinomult és elegáns, homogén, bézs színvilággal és több hangsúlyos elemmel.

Sajtókapcsolat:

* Varga Dóra, ügyféligazgató
* NOGUCHI
* dvarga@noguchi.hu

|  |  |
| --- | --- |
|  | © Hadnagy StúdióGangos lakás. |
|  | © Hadnagy StúdióGangos galériás otthon 28 négyzetméteren. |
|  | © Hadnagy StúdióPanellakás. |
|  | © Hadnagy StúdióPanellakás újragondolva: 47 négyzetméter két főre. |
|  | © Hadnagy StúdióStúdiólakás. |
|  | © Hadnagy StúdióRetró báj modern köntösben: 36 négyzetméter az 50-es évekből. |
|  | © Hadnagy StúdióTéglalakás. |
|  | © Hadnagy StúdióModern stúdiólakás: 36 négyzetméter maximális kihasználtsággal. |

Eredeti tartalom: LG Electronics

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/14246/kis-lakasok-nagy-almok-okos-megoldasok-fiatalok-elso-otthonahoz/